Callie trek dief platAo. Kenneth Glover en konst. Kishen Giani by Callie. Foto: SAPD. ŉ KwaZulu-Natalse patrolliehond het Saterdagoggend sy hap uit misdaad in Suid-Afrika gevat. Ao. Kenneth Glover en konst. Kishen Giani van die Umzinto-honde-eenheid is Saterdagoggend uitgeroep na ŉ rooftog in Freeland Park in Scottburgh aan die Suidkus. Die polisie het in ŉ verklaring gesê dat hulle toe die spoor begin volg het van twee verdagtes wat op die vlug geslaan het. “Een verdagte kon daarin slaag om weg te kom, maar Callie, die hond, het die ander een agternagesit en goed bygekom,” lui die verklaring. Die verdagte het beserings aan albei sy bene opgedoen en sal Maandag in die Scottburgh-landdroshof verskyn op aanklagte van huisroof en diefstal. Van die gesteelde goedere kon opgespoor word.